Quran 2:258 – Why Did Abraham (sws) Change His Argument With Nimrod
موضوع وہی ہے یعنی خدا کی توحید، حضرت ابراہیم نے مثال کو بدل دیا۔ کیونکہ وہ کٹ حجتی کر رہا تھا۔ دلیل در دلیل میں پڑنے کی بجائے انھوں نے ایک دوسری بڑی مثال پیش کر دی۔ انبیا مناظر نہیں ہوتے اس لیے وہ بات پر بات کرتے نہیں چلے جاتے۔
پہلی بات اپنی سوچ سمجھ کے مطابق ہوئی اور دوسری بات سامنے والے کی عقل سمجھ کے مطابق ہوئی۔
اللہ بغیر اسباب کے زندگی پیدا کر دیتا ہے۔ جس طرح وہ مردہ چیزوں کے اجزا میں زندگی پیدا کرتا ہے وہ ظاہر ہے کوئی نہیں کر سکتا۔ نطفہ جن چیزوں سے بنتا ہے وہ ان میں زندگی نہیں ہے۔ مگر نطفے سے زندگی پیدا ہو جاتی ہے۔ نمرود تو یہی کر سکتا تھا کہ اپنے عوام میں سے جسے چاہے موت کی سزا دے دے اور جسے چاہے جینے دے۔ اپنے اس اختیار سے اس نے خدائی فعل کے استدلال پر ایک بے بنیاد اعتراض کر کے خلط مبحث کرنے کی کوشش کی۔ ابراہیم علیہ السلام نے بحث میں الجھنے اور وضاحتیں دینے کی بجائے دوسری مثال پیش کر دی جس کا اس کے پاس کوئی بے بنیاد قسم کا جواب بھی نہیں تھا۔